|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| СРЕДНО УЧИЛИЩЕ „ОТЕЦ ПАИСИЙ“ С. МЕДКОВЕЦ, ОБЛАСТ МОНТАНА  **УТВЪРЖДАВАМ**: ……………………………  Анелия Монова ПРОГРАМАЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦА И УЧЕНИЦИ ОТ УЯЗВИМИ ГРУПИ **УЧЕБНА 2022/2023** **ГОДИНА**  **Програмата за предоставяне на равни възможности и за приобщаване на деца и ученици от уязвими групи е приета с Решение № 5, взето с Протокол № 7/01. 09. 2022 г. от заседание на Педагогическия съвет и е утвърден със Заповед № 690/16. 09. 2022 г. на директора на училището**  **І. Въведение**  Настоящата програма е разработена във връзка с предоставянето на подкрепа за личностно развитие на учениците от Средно училище „Отец Паисий“и има за цел предоставяне на равни възможности на учениците от уязвими групи и гарантиране на тяхното качествено образование и участие в училищния живот заедно с останалите ученици.  Програмата включва редът и начините за оказване на обща и допълнителна подкрепа на учениците, които имат необходимост от такава в училището съобразно интересите и потребностите на отделния ученик.  **II. Анализ на реалната ситуация**  В Средно училище „Отец Паисий“ се обучават 232 ученици, разпределени в 12 паралелки от І до ХII клас и 1 подготвителна група. Резултатите от НВО и ДЗИ през учебната 2022**/**2023 година показват, че в училището се провежда добър образователен процес. От завършилите зрелостници над 35 % продължават обучението си във висши училища по специалности и направления, сходни с изучаваните в училището профили и профилиращи предмети.  В училището се обучават ученици с различен социален статус. Има ученици с хронични заболявания, със СОП, както и голям брой ученици от ромски етнос. Няма данни за етническа и/или друга дискриминация, както и няма регистрирани ученици, извършили противообществени прояви.  Въз основа на тези характеристики програмата включва предоставяне както на обща, така и на допълнителна подкрепа.  **III. Подкрепа за личностното развитие**  **Обща подкрепа за личностното развитие**  Общата подкрепа за личностно развитие е насочена към всички ученици в класа, гарантира участието и изявата им в образователния процес и в дейността на училището, и включва:   1. Екипна работа между учителите и другите педагогически специалисти:    1. обсъждане на дейностите за обща подкрепа, в които се включват и учениците – обмен на информация и на добри педагогически практики с цел подкрепа на всички учители за подобряване на работата им с учениците в класа;    2. провеждане на регулярни срещи, когато са за целите на превенцията, между класния ръководител, учители и други педагогически специалисти в училището. 2. Кариерно ориентиране на учениците – провеждано от педагогическия съветник или консултант от Център за кариерно ориентирате към ЦПЛР - Монтана 3. Занимания по интереси:    1. дейности за стимулиране развитието на личностни качества, социални и творчески умения и изяви на способностите в областта на науките, технологиите, изкуствата, спорта, глобалното, гражданското и здравното образование, както и за придобиване на умения за лидерство;    2. изяви, свързани с образователни, творчески, възпитателни, спортни и спортно-туристически дейности по проекти, програми и други на общинско, областно, национално и международно равнище; 4. Обучение по учебни предмети и модули, както и участие в дейности, чрез които се придобива допълнителна подготовка от учениците. 5. Библиотечно-информационно обслужване – осигуряване на безплатни учебници за ученици V – VII клас, свободен достъп до информация от различни документални източници и в глобалната мрежа с цел изграждане на навици за четене и компетентности за търсене и ползване на информация. 6. Грижа за здравето въз основа на информация от родителя и при взаимодействие с медицинския специалист в здравния кабинет в училището. 7. Осигуряване на общежитие – за ученици от други населени места. 8. Поощряване с морални и материални награди – по ред, определен в Правилника за дейността на училището. 9. Дейности за превенция на насилието и преодоляване на проблемното поведение, свързани с:    1. изграждане на позитивен организационен климат в училището;    2. психологическа подкрепа, насочена към учениците, педагогическите специалисти и родителите за създаване на условия за сътрудничество и ефективна комуникация между всички участници в образователния процес, предоставяне на методическа помощ на учителите за превенция на насилието и за преодоляване на проблемното поведение на учениците, извършване на групова работа с ученици и/или кризисна интервенция, работа със средата, в която е ученикът – семейството, връстниците.   10. Дейности за превенция на обучителните затруднения, включително логопедична работа:   * 1. допълнително обучение по учебни предмети с акцент върху обучението по български език, включително ограмотяване на ученици, за които българският език не е майчин;   2. консултации по учебни предмети и допълнителни консултации по учебни предмети, които се провеждат извън редовните учебни часове.   **Допълнителна подкрепа**  Допълнителната подкрепа за личностно развитие се предоставя въз основа на оценка на индивидуалните потребности на ученика, извършена от екип за подкрепа за личностно развитие на ученика, утвърден със заповед на директора за конкретен ученик по чл. 187, ал. 2 от ЗПУО***.***   1. Допълнителната подкрепа за личностно развитие се предоставя на ученици от следните уязвими групи:    1. със специални образователни потребности;    2. в риск;    3. с изявени дарби;    4. с хронични заболявания.   Допълнителната подкрепа се реализира чрез план за подкрепа за всеки конкретен ученик, в който родителите се включват като активни участници в дейностите. При изпълнение на дейностите училищният екип работи в партньорство и/или при необходимост с РЦПППО, социалните служби и др.    **IV. ДЕЙНОСТИ ПО ИЗПЪЛНЕНИЕ НА ПРОГРАМАТА**   | **Дейности** | **Срок** | **Отговорник** | | --- | --- | --- | | **1** | **2** | **3** | | **Обща подкрепа за личностно развитие** | | | | 1. Планиране на дейности за обща подкрепа за личностно развитие | септември 2022 г. | класни ръководители | | 2. Екипна работа между учителите от даден клас за подпомагане на учебната дейност, по-ефективна работа в групата за ЦОУД и в часовете за консултации. | през учебната година | класни ръководители; учители | | 3. Провеждане на консултации с напреднали ученици с цел подготовка за участие в олимпиади, състезания и конкурси. | през учебната година | учители по предмети | | 4. Включване на ученици в групи за преодоляване на обучителни затруднения и в занимания по интереси | септември 2022 г. | ръководители на групи | | 5. Анкетно проучване сред учениците и техните родители за установяване потребностите и желанията им и формиране на групи по занимания по интереси, | септември 2022 г. | ръководители на групи | | 6. Осигуряване на постоянен достъп до спортната база на училището, компютърната зала и други ресурси на училището. | през учебната година | учители по учебни предмети | | 7. Кариерно ориентиране и консултиране на учениците от V-VII, X, ХII клас, свързано с избора на училище, профил, професия. | през учебната година | педагогически съветник | | 8. Награждаване на ученици за високи постижения в образователната дейност, в заниманията по интереси и за приноса им към развитието на училищната общност – при и по определен повод за поощрение по реда на ПДУ. | през учебната година | директор | | 9. Изпълнение на съвместни дейности с Районен съд и районна прокуратура за повишаване на правната грамотност на учениците. | по график | класни ръководители | | **Допълнителна подкрепа за личностно развитие** | | | | 1. Идентифициране на ученици, на които да се предостави допълнителна подкрепа за личностно развитие. | през учебната година | класни ръководители; педагогически съветник; ресурсен учител | | 2. Извършване на оценка на потребностите на учениците със СОП | до месец ноември 2022 г. или при идентифицирана необходимост | училищни ЕПЛР | | 3. Осигуряване на подкрепа на ученици със СОП от специалисти съобразно индивидуалните им потребности – логопед, психолог, педагог на ученици със зрителни затруднения. | през учебната година | директор | | 4. Изпълнение на мерки за недопускане отпадане от училище (съгласно училищната програма за превенция на отпадането). | през учебната година | училищни екипи; учители; педагогически съветник | | 5. Изпълнение на мерки за превенция на агресията и тормоза. | през учебната година | училищни екипи, УКС, педагогически съветник | | 6. Стимулиране на учениците, на които се предоставя допълнителна подкрепа, за участие в училищни инициативи. | през учебната година | училищни екипи; УКС, педагогически съветник | | 7. Повишаване информираността на родителите:   * относно отговорността им в процеса на образование на децата им; * подобряване на дигиталните им умения за оказване на ефективна подкрепа на децата им; * за преодоляване на негативни стереотипи и дискриминационни нагласи спрямо различните етноси и децата с увреждания. | на паралелкови родителски срещи | класни ръководители; педагогически съветник | | 8. Обучение на педагогическите специалисти за работа с деца с аутизъм. | по график съгласно плана за квалификация | директор |   **V. ОЧАКВАНИ РЕЗУЛТАТИ**   1. Гарантиране на достъпа на всеки ученик до подкрепа за личностно развитие, в зависимост от неговите индивидуални потребности, с оглед възможността за възникване на затруднения в процеса на обучение и приобщаване и на необходимостта от подходяща подкрепа. 2. Постигане на равнопоставеност и недопускане на дискриминация при провеждане на училищното образование, гаранции за които са създадените условия за обучение на всички ученици заедно, независимо от трудностите и различията, които може да възникнат при ученето и научаването и при участието им в дейността на училището. 3. Сътрудничество между всички участници в процеса на предоставяне на подкрепа за личностно развитие – училището, ученикът, семейството и общността. |